62020TJ0051_INF
Решение на Общия съд (пети състав) от 30 юни 2021 г. —Mélin/Парламент
(Дело T‑51/20)
„Институционално право — Правилник за изплащане на разноски и надбавки на членовете на Парламента — Надбавка за парламентарни сътрудници — Връщане на недължимо платени суми — Възражение за незаконосъобразност — Право на защита — Фактическа грешка“
1.
Право на Европейския съюз — Принципи — Правна сигурност — Правна уредба на Съюза — Изискване за яснота и предвидимост — Използване на неопределени правни понятия, които трябва да бъдат тълкувани и прилагани от администрацията — Допустимост
(вж. т. 32—35)
2.
Право на Европейския съюз — Принципи — Защита на оправданите правни очаквания — Условия — Конкретни уверения, предоставени от администрацията — Понятие
(вж. т. 36)
3.
Европейски парламент — Членове — Разноски и надбавки — Надбавки за парламентарни сътрудници — Контрол за използването на сумите за парламентарни сътрудници — Тежест на доказване
(член 33, параграфи 1 и 2 от Решение на Бюрото на Европейския парламент за установяване на мерки по прилагане на устава на членовете на Европейския парламент)
(вж. т. 41 и 42)
4.
Европейски парламент — Членове — Разноски и надбавки — Надбавки за парламентарни сътрудници — Покриване на разходите, които не са свързани с изпълнението на функциите на член на Парламента — Изключване
(член 33, параграф 2 от Решение на Бюрото на Европейския парламент за установяване на мерки по прилагане на устава на членовете на Европейския парламент)
(вж. т. 46)
5.
Европейски парламент — Правилник за изплащане на разноски и надбавки на членовете на Европейския парламент — Надбавки за парламентарни сътрудници — Платежен посредник, натоварен с управлението на платените суми — Липса на доказателства за съответстващо използване — Задължение за възстановяване — Тежест на доказване в случай на оспорване пред съда на Съюза
(вж. т. 52 и 53)
6.
Жалба за отмяна — Отменително решение — Последици — Задължение за приемане на мерки за изпълнение — Обхват
(член 266 ДФЕС)
(вж. т. 69—71)
7.
Европейски парламент — Правилник за изплащане на разноски и надбавки на членовете на Парламента — Надбавки за парламентарни сътрудници — Решение, с което се разпорежда връщане на недължимо платени суми — Задължение за мотивиране — Несъобщаване на приложението към това решение — Отмяна на решението
(член 296, втора алинея ДФЕС)
(вж. т. 73)
8.
Европейски парламент — Членове — Разноски и надбавки — Констатация за недължимо платена сума — Връщане на недължимо платени суми — Компетентност на генералния секретар на Парламента — Липса на задължение за повтаряне на цялата процедура, довела до приемането на решението
(член 68, параграф 1 от Решение на Бюрото на Европейския парламент за установяване на мерки по прилагане на устава на членовете на Европейския парламент; член 25, параграф 3 от Правилника за дейността на Европейския парламент)
(вж. т. 74, 75 и 95)
9.
Право на Европейския съюз — Принципи — Право на защита — Право на изслушване — Обхват — Задължение да се даде възможност на заинтересованото лице да изложи устно становището си — Липса
(вж. т. 78 и 79)
10.
Европейски парламент — Правилник за изплащане на разноски и надбавки на членовете на Парламента — Надбавки за парламентарни сътрудници — Решение, с което се разпорежда връщане на недължимо платени суми — Съдебен контрол — Граници — Явна грешка или злоупотреба с власт
(член 68 от Решение на Бюрото на Европейския парламент за установяване на мерки по прилагане на устава на членовете на Европейския парламент)
(вж. т. 106—109)
Предмет
Искане на основание член 263 ДФЕС за отмяна на решението на генералния секретар на Парламента от 17 декември 2019 г., с което се разпорежда жалбоподателката да върне недължимо платената ѝ сума от 130339,35 EUR като надбавка за парламентарни сътрудници, и на съответното дебитно известие от 18 декември 2019 г.
Диспозитив
1)
Отхвърля жалбата.
2)
Осъжда г‑жа Joëlle Mélin да заплати съдебните разноски.